Han studerte ved Universitetet i Oslo og tok hovedoppgave på en undersøkelse av insekter i grankongler og ble dr. philos. i 1968 på en avhandling om barkbiller. Han var ansatt som skogforsøksleder ved Norsk institutt for skogforskning (NISK) fra 1958 og som forskningssjef fra 1976 til 1996 da han gikk av med pensjon. Han var knyttet til Norges Landbrukshøgskole som professor fra 1980 til 1996.